Public procurement notice: Prior Information Notice Without Call For Competition
Published: 2022-01-28
Buyer: Poliisihallitus
Country: FI
Contract type: Supplies
CPV classification: 18444000 | 35200000: Police equipment

Technical requirements: Poliisihallitus suunnittelee poliisin moottoripyörä-, ATV- ja maastoajoneuvotoiminnassa käytettävien ajokypärien sekä niihin liittyvien oheistuotteiden hankintaa ja kartoittaa tällä tietopyynnöllä toimialan markkinoita. Suunnitteilla olevan hankinnan tarjouspyyntö on tämän hetkisen arvion mukaan tavoitteena julkaista huhtikuussa 2022.
Tietopyyntö on osa markkinakartoitusta ja tavoitteena on saada kattavasti hankinnan kohdetta koskevaa tietoa, jotta mahdollinen tarjouskilpailu voidaan toteuttaa tarkoituksenmukaisella tavalla. Tällä tietopyynnöllä Poliisihallitus ei sitoudu toteuttamaan hankintaa, vaan päätös mahdollisen hankintaprosessin käynnistämisestä tehdään markkinakartoituksen jälkeen.
Markkinakartoituksen yhteydessä annetut tiedot eivät sido yrityksiä mahdollisesti myöhemmin toteutettavaan tarjouskilpailuun osallistumiseen. Yrityksillä ei ole oikeutta vaatia korvauksia tietopyyntöön vastaamisesta tai markkinakartoitukseen osallistumisesta.
Tietopyynnön kohteena ovat ajokypärät poliisin moottoripyörä-, ATV- ja moottorikelkkatoimintaan, sekä niihin liittyvät oheistuotteet, kuten ajolasit ja visiirit. Tietopyynnön kohteena olevia tuotteita koskevat alustavat vaatimukset ja Poliisihallituksen kysymykset on esitetty tietopyynnön liitteessä 1 Tuotelomake. Lomake on excel-tiedosto, jossa on useita välilehtiä. Mikäli yritys haluaa ilmoittaa tietoja usean samaan kategoriaan kuuluvan tuotteen osalta, voi taulukkoon kopioida uusia välilehtiä ja jokaisen tuotteen osalta täyttää tiedot omalle välilehdelleen. Vastausten selkeyttämisen vuoksi välilehdet pyydetään kuitenkin numeroimaan samoin kuin alkup.tiedostossa. Lomake tulee palauttaa täydennettynä tietopyyntövastauksen liitteenä.
Poliisihallitus pyytää suunnitteilla olevasta hankinnasta kiinnostuneita yrityksiä kertomaan näkemyksiään keskeisimmistä hankintaan liittyvistä kysymyksistä. Tietopyyntöön liittyvät kysymykset on esitetty tuotteittain tietopyynnön liitteellä 1 "Tuotelomake" sekä tässä tietopyynnössä mainituissa yksittäisissä kysymyskohdissa. Tuotteiden kuvat ja esitteet tulee tallentaa HILMA-palveluun kullekin tuotekategorialle varattuun kohtaan.
Tietopyynnön kirjalliset vastaukset pyydetään toimittamaan viimeistään maanantaina 21.2.2022 klo 12.00 HILMA-palvelun kautta. Huomioikaa mallikappaleiden toimittamisen erillinen määräaika ja ohjeistus!
Antamanne tiedot voitte esittää julkisuuslain 24.1 §:n 20 kohdan mukaisesti liikesalaisuuksiksi. Liikesalaisuuksia koskevat tiedot tulee merkitä ja erottaa selkeästi julkisesta materiaalista liittämällä em. tiedot erillisiin tiedostoihin. Poliisihallitus käsittelee liikesalaisuuksia luottamuksellisesti.
Poliisihallitus voi käydä tietopyyntöön vastanneiden yritysten kanssa tarkentavaa vuoropuhelua ennen kilpailutuksen käynnistämistä esimerkiksi pyytämällä kommentoimaan tarjouspyyntöluonnoksia.
Poliisihallitus voi tarpeelliseksi katsoessaan järjestää myös markkinakartoitustilaisuuden, jossa yritys voi esitellä tuotteitaan ja Poliisihallitus esittää yritykselle tarkentavia kysymyksiä. Mahdollisesta markkinakartoitustilaisuudesta informoidaan erikseen suoraan tietopyyntöön vastanneille yrityksille. Alustavan suunnitelman mukaan mahdollisen tilaisuuden ajankohta olisi noin maaliskuun puolivälissä.
Tällä ilmoituksella on liitteitä/linkkejä osoitteessa https://www.hankintailmoitukset.fi/fi/public/procurement/63659/notice/90469